শেফালী জারীওয়ালা

শেফালী জারীওয়ালা (; ১৫ ডিসেম্বর ১৯৮২ - ২৭ জুন ২০২৫) ছিলেন একজন বলিউড অভিনেত্রী, যিনি বেশ কয়েকটি ইংরেজি এবং হিন্দি ভাষার সঙ্গীত ভিডিও এবং বলিউড চলচ্চিত্রে অভিনয় করেছেন। তিনি একটি বিখ্যাত সঙ্গীত ভিডিও কাঁটা লাগায় নৃত্য পরিবেশনের মাধ্যমে জনপ্রিয়তা অর্জন করেন। তিনি ২০০৪ সালে একটি বলিউড চলচ্চিত্র মুঝসে শাদী করোগীতে বিজলি চরিত্রে অভিনয় করেছিলেন। পরবর্তীতে তিনি তার প্রেমিক পরাগ তেয়াগীর সাথে স্টার প্লাসে প্রচারিত জনপ্রিয় নৃত্যানুষ্ঠান নাচ বলিয়ে ৫-এ অংশগ্রহণ করেন। ২০১৮ সালে, তিনি আল্ট বালাজীর ওয়েব সিরিজ বেবি কাম না-এ মুখ্য নারী চরিত্রে অভিনয় করেন। ২০১৯ সালে, তিনি কালারসে সম্প্রচারিত জনপ্রিয় আপাতবাস্তব অনুষ্ঠান বিগ বসের ১৩তম আসরে একজন প্রতিযোগী হিসেবে অংশগ্রহণ করেন।

 প্রারম্ভিক জীবন 
শেফালী কালিম্পংয়ের সেন্ট জোসেফ'স কনভেন্ট থেকে তার স্কুল জীবনের পড়াশোনা করেছিলেন। ২০০৫ সালে, তিনি সরদার প্যাটেল ইনস্টিটিউট অফ টেকনোলজি থেকে তথ্য প্রযুক্তিতে স্নাতক ডিগ্রি অর্জন করেন। তিনি প্রকৌশল বিষয়ে পড়াশোনার সময় সংগীত অ্যালবামে কাজ করার সুযোগ পেয়েছিলেন এবং তখনই তিনি আইটি ক্ষেত্রকে নিজের ক্যারিয়ার হিসেবে না বেছে মডেলিংকে বেছে নিয়েছিলেন।

 ব্যক্তিগত জীবন 
শেফালী জারীওয়ালা সংগীতশিল্পী হরমিত সিংয়ের সাথে বিবাহবন্ধনে আবদ্ধ হয়েছিলেন, কিন্তু ২০০৯ সালে তিনি তার স্বামীর সাথে প্রকাশ্য বিবাহ বিচ্ছেদে জড়িত পড়েন। অতঃপর ২০১৪ সালে, তিনি অভিনেতা পরাগ ত্যাগীর সাথে বিবাহ বন্ধনে আবদ্ধ হন। ২৭ জুন ২০২৫ তারিখে শেফালী জারীওয়ালা হৃদরোগে আক্রান্ত হয়ে মারা যান।

 কর্মজীবন 
শেফালি ২০০২ সালে ভিডিও অ্যালবাম "কাঁটা লাগা"তে একটি নৃত্য প্রদর্শনের জন্য খ্যাতি অর্জন করেছিলেন। অতঃপর তিনি সকলের কাছে "থং মেয়ে" হিসেবে পরিচিতি লাভ করেন। "কাঁটা লাগা"-এরপর তিনি প্রায় ১০–১৫টি গানের অ্যালবামে কাজ করেছেন। ২০০৪ সালে, তিনি সালমান খান এবং অক্ষয় কুমার অভিনীতমুজসে শাদি করোগি চলচ্চিত্রে একটি বিশেষ চরিত্রে অভিনয় করেন। ২০১২ সালে, তিনি তার প্রেমিক, পরাগ তেয়াগীর সাথে স্টার প্লাসে প্রচারিত জনপ্রিয় নৃত্যানুষ্ঠান নাচ বলিয়ে ৫ প্রতিযোগিতায় অংশগ্রহণ করে ৭ম স্থান অধিকার করেন।

 অভিনয়ের তালিকা 
 টেলিভিশন 
 সাল অনুষ্ঠান চ্যানেল চরিত্র সহ-তারকা ২০০৮  বুগি উগি  সনি টিভি  স্বভূমিকা    ২০১২–১৩  নাচ বলিয়ে ৫  স্টার প্লাস   পরাগ তেয়াগী  ২০১৯  বিগ বস ১৩  কালারস  

 চলচ্চিত্র 
 সাল চলচ্চিত্র চরিত্র নোট ২০০৪  মুঝসে শাদী করোগী  বিজলি   ২০১১  হুড়ুগারু  পঙ্কজ  না বোর্ড ইরাদা বাস পঙ্কজ 

 সঙ্গীত এবং সঙ্গীত ভিডিও 
 সাল অ্যালবাম গান সঙ্গীতশিল্পী(গণ) ২০০২  ডিজে ডল: কাঁটা লাগা রিমিক্স  কাঁটা লাগা  ডিজে ডল২০০৪  সুইট হানি মিক্স  কাভি আর কাভি পার রিমিক্স  স্মিতা ডিজে ডল অ্যান্ড দ্য রিটার্ন অফ দ্য কাঁটা মিক্স ভলিউম ২  কাঁটা লাগা  ডিজে ডল প্রেম কাঁটা  মাল ভারি আহে – ডিজে হট রিমিক্স  ডিজে হট  ২০০৬  মিত ব্রোস রিলোডেড  পেয়ার হামে কিস মোড় পে লে আয়া  ডিজে ডল ২০২০  হোথোন পে বাস  ট্র্যাক সং  মিকা সিং

 তথ্যসূত্র 

 বহিঃসংযোগ 





বিষয়শ্রেণী:১৯৮২-এ জন্ম
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:গুজরাতি চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:গুজরাতি ব্যক্তি
বিষয়শ্রেণী:ভারতীয় নারী নৃত্যশিল্পী
বিষয়শ্রেণী:গুজরাতের নৃত্যশিল্পী
বিষয়শ্রেণী:আহমেদাবাদের অভিনেত্রী
বিষয়শ্রেণী:২০২৫-এ মৃত্যু